cyanic-selkie/wikianc huggingface dataset:
Argentina under OL
Argentina deltok første gang i olympiske leker under Sommer-OL 1900 i Paris. De debuterte i vinterlekene under Vinter-OL 1928 i St. Moritz.
Liste over Frankrikes utenriksministre
Liste over Frankrikes utenriksministre
50,000,000 Elvis Fans Can’t Be Wrong
50,000,000 Elvis Fans Can't Be Wrong: Elvis' Gold Records vol. 2 er et samlealbum utgitt av Elvis Presley i 1959. Albumet ble produsert av Steve Sholes (1911–1968).
Palestinas lovgivende forsamling
Palestinas lovgivende forsamling (engelsk: Palestinian Legislative Council, PLC) er den lovgivende forsamlingen til den palestinske selvstyremyndigheten. Den fungerer som et ettkammersystem med 132 medlemmer, som velges fra 16 valgdistrikter på Vestbredden og Gazastripen.
ABCD-statene
ABCD-statene er et begrep som ble brukt om de maktene som førte krig mot Keiserdømmet Japan under Stillehavskrigen, og spesielt etter 7. desember 1941.
Begrepet består av de engelske forbokstavene til disse statene: United States of America, the British Empire, China og Dutch East Indies.
Gult flatfly
Gult flatfly (Conistra rubiginea) er en sommerfugl som tilhører familien nattfly (Noctuidae). Den er ganske sjelden i Norge og er funnet mest på den sørligste delen av Østlandet.
Utseende
Et middelsstort (vingespenn 33 – 37 mm), tettbygd nattfly med litt flat kropp. Arten er lett å kjenne igjen på forvingenes mønster. Forvingen er okergul til oransjebrun, noe blekere etter overvintring, overstrødd med svarte flekker. Bakvingen er grå med rødlige eller gule frynser. Larven er sparsomt kledt med ganske lange, lyse hår.
Levevis
Gult flatfly lever i løvskog, særlig med innslag av eik. Larvene lever først på knopper av ulike busker og løvtrær, senere på urter. De voksne sommerfuglene flyr om natten i september – oktober, før de overvintrer og flyr igjen i mars – mai.
Utbredelse
Gult faltfly finnes bare i Europa, østover til Ural. I Norge er den sjelden og er funnet fra Østfold til Åmli og Arendal i Aust-Agder.
Kim Bauer
Kim Bauer er en fiktiv karakter som er spilt av Elisha Cuthbert i TV-serien 24. Hun ble født i Santa Monica i California, og er datter av Teri og Jack Bauer. Hun droppet ut av Santa Monica High School og begynte Counter Terrorist Unit (CTU) i Los Angeles.
Hun var med i sesong 1 av 24 der hun og en venninne sniker seg ut av husene deres om kvelden for å møte noen gutter som kidnapper jentene. Begge jentene rømmer fra stedet. Senere blir Kim og moren hennes Teri kidnappet av noen andre som vil bruke dem til å kontrollere Jack Bauer.
De klarer å rømme for andre gang og blir sendt til et trygt hus som blir angrepet av en av Jack Bauers fiender. Det stikker av fra huset men skiller lag etter en bilulykke. Hun går for å besøke en venn for å få hjelp, men der blir hun arrestert av undercover politi og arrestert for narkotikahandel. Da politiet får høre at hun ikke har noe å gjøre med narkotikahandelen og at hun er datteren til CTU-agent Jack bauer blir hun sluppet fri.
Politiet kjører henne til CTU men underveis blir politibilen angrepet, politimennene blir drept og Kim blir tatt til fange. Hun blir senere sluppet fri i bytte mot faren hennes. I slutten av sesong 1 blir Teri Bauer funnet drept.
Kim Bauer var også å se i sesong 2, 3, 5, og 7 i tillegg til 24: The game.
Den andalusiske hund
Den andalusiske hund (original tittel: Un chien andalou), er en fransk surrealistisk kortfilm fra 1929, av kunstneren Salvador Dalí og regissøren Luis Buñuel. Den er blant de mest kjente kortfilmene, og kanskje den mest kjente surrealistiske filmen som er laget. Filmen er tatt med i filmutvalget i den amerikanske boka 1001 Movies You Must See Before You Die.
Innhold
Filmen åpner med en scene hvor en kvinnes øye blir skåret i med et barberblad, og fortsetter med en rekke surreale scener, blant annet:
Kronologien i filmen er usammenhengende, og hopper blant annet fra «Det var en gang» til «åtte år senere».
Nicolette Krebitz
Nicolette Krebitz (født 2. september 1971 i Berlin) er en tysk skuespillerinne, regissør og musiker.
Hun vokste opp farløs i Berlin. Til filmen kom hun gjennom en barne-casting, som egentlig bare hennes søster ville til. Mens hun gikk på skolen var hun barnestjerne i en rekke fjernsynsfilmer- og programmer. Etter å ha avbrutt skolen tok hun klassisk og moderne danserutdannelse og ble elev ved Fritz-Kirchhoff-Schauspielschule.
Med hovedrollen i Schicksalsspiel og Ausgerechnet Zoé fikk hun større oppmerksomhet, og mottok den prestisjefulle Adolf-Grimme-Preis. Sin største suksess hadde Nicolette Krebitz i 1997 med bandits, som hun sammen med Katja Riemann og Jasmin Tabatabai skrev den prisbelønnede musikken til. I 2001 produserte hun med Jeans sin første spillefilm, hvor hun også selv hadde regien.
Muriel Baumeister
Muriel Baumeister (født 24. januar 1972 i Salzburg) er en østerriksk/tysk skuespillerinne.
Hun er datter av skuespilleren Edwin Noël og dansepedagogen Barbara Haselbach. Allerede i en alder av 16 år stod hun foran kamera i serien Et hus i Toscana. Senere studerte hun sosialpedagogikk ved faghøyskolen i Berlin, men avbrøt studiet i 1989 for å konsentrere seg om skuespill.
Brynseng stasjon
Brynseng stasjon er en stasjon på T-banen i Oslo. Lambertseterbanen forlater Østensjøbanen og Furusetbanen ved Brynseng. Stasjonen har fire spor, to av dem for tog på Lambertseterbanen og de to andre for Østensjøbanen og Furusetbanen. Like ved T-banen så ligger Bryn stasjon
Muriel Baumeister
Hun hadde stor suksess sammen med Til Schweiger i Knockin' on Heavens Door og i Sturmzeit med Barbara Rudnik i 1998. Hun har mottatt en rekke priser. I 2004 spilte hun i Gabi Kubachs Das Bernsteinamulett (2004).
Statskontoret (Finland)
Statskontoret (svensk) eller Valtiokonttori (finsk) er et statlig forvaltningsorgan i Finland med 550 ansatte. Statskontoret produserer konserntjenester for staten innen økonomiforvaltning, personaladministrasjon og IT, og forvalter statens tilganger, lån, bokføring og ulykkesforsikringer. Statskontoret bevilger også erstatning for militær- og kriminalitetsskader og forvalter statlig sikkerhet for boliglån og rentestøtte.
Statskontoret har ansvar for de statlige embedsverkenes og forvaltningsorganenes lovfestede arbeidspensjons-, ulykkes- og skadeforsikringer samt arbeidsgivertjenester i forbindelse med forsikringer og støtter virksomhet som fremmer personalets arbeidsforhold.
Statskontoret har sitt hovedkontor i Helsingfors og filialer i Tavastehus og Villmanstrand.
Spinning (varemerke)
Spinning er et registrert varemerke for en type kondisjonstreningsprogram hvor deltakerne trener i lag på spesialbygde kondisjonssykler, ofte kalt spinningsykler. Treningen foregår vanligvis på treningssentre der laget blir ledet av en instruktør gjennom et planlagt forløp av sykling til musikk.
Føkk ferie
Føkk ferie er et musikkalbum med Jaa9 & OnklP, utgitt 30. april 2015. Albumet inneholder singlen Alt på stell som det ble laget musikkvideo av.
Orion (romfartøy)
Historie
Orion ble opprinnelig utviklet for bruk i det nå kansellerte Constellation-programmet, og var av NASA ment å skulle bli en erstatning for romfergene i tillegg til å brukes i måne- og marsferder. Orion-romkapselen (som ble kalt Crew Exploration Vehicle på dette tidspunktet) skulle under Constellation-programmet ha plass til et mannskap på opp til seks, og skulle skytes opp av de nyutviklede Ares-rakettene (I, IV og V). 31. august 2006 tildelte NASA Lockheed Martin kontrakten med å designe, utvikle og bygge Orion. I juni 2006 bestemte NASA to foreslåtte navn, Altair og Artemis, på CSM og LSAM-romskipene. 20. juli 2006 ble det kjent at NASA hadde søkt om merkenavn-beskyttelse for betegnelsen Orion som både navnet på CEV som en helhet og på prosjektet for å returnere til månen.
I 2010 ble det kunngjort at Constellation-programmet ville bli kansellert. Utviklingen av romkapselen Orion ble imidlertid videreført som et mulig nødevakuerings-system for den internasjonale romstasjonen. I 2017 besluttet Donald Trumps regjering at USA skulle gjenoppta arbeidet med bemannede ferder til månen - og på sikt til Mars. Romfartøyet Orion ble innlemmet som nøkkel-komponent i månelandingsprogrammet (som i 2019 fikk navnet Artemis).
Eksterne lenker
'
Svømming under VM i svømmesport 2013 – 1500 meter fri menn
1500 meter fri menn var en svømmeøvelse som ble arrangert under VM i svømmesport 2013 i Palau Sant Jordi i Barcelona i Spania den 3. og 4. august.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene ble avholdt fra kl 10:49.
Finale
Finalen ble avholdt kl 18.46.
Fylkesvei 2116
Fylkesvei 2116 går mellom Rokkerud og Kavlerud i Våler.
Frem til 2019 hadde veien betegnelsen fylkesvei 508 (Hedmark).
Arne Sveen
Arne Sveen er navnet til flere personer:
Li Qiyan
Li Qiyan (李其炎; pinyin: Lǐ Qíyán, født oktober 1938 i fylket Qihe i provinsen Shandong i Kina, død 	3. juni 2020) var borgermester i Beijing fra 1993 til 1996).
Li ble medlem av Det kinesiske kommunistiske parti i november 1961. Han var Beijings borgermester fra februar 1993 til november 1996, og medlem av Det kinesiske kommunistpartis 14. sentralkomite (1992–1997).
Torghatten
Torghatten er et fjell på øya Torget sørvest i Brønnøy kommune i Nordland. Det har en høyde på 258 meter over havet. Fjellet er kjent for sitt karakteristiske hull, som går tvers gjennom fjellet. Dette hullet, som er 160 meter langt, 35 meter høyt, og 20 meter bredt, ble skapt i istiden. Is og vann gravde møysommelig i de løse bergartene, mens de hardere bergartene i fjellets topp stod imot.
Torghatten er et populært turistmål hvor det i gjennomsnitt er omtrent 100 000 besøkende hvert år. Gangturen opp til hullet skjer på en godt opparbeidet sti, og tar rundt 20 minutter. Hvis man går opp på den ene siden, ned på den andre siden og rundt Torghatten tar det omtrent 1 time.
Fjellet har fått sitt navn etter sin beliggenhet på øya Torget (Torg-) og at det kan minne om en fasong som en hatt(-hatten), altså Torghatten. Torghatten er med i sagnet om De syv søstre. Det finnes et sagn om Torghatten som sier at Vågakallen skulle skyte med pil og bue mot Lekamøya. Da tok Skarsfjellgubben av seg hatten og kastet den mot pila. Pila dro igjennom hatten og landet på Torget.
6. mai 1988 skjedde den såkalte «Torghatten-ulykken», da et Dash 7-fly fra Widerøe styrtet i fjellet på vei fra Namsos til Brønnøysund. Alle de 36 i flyet omkom, noe som gjør dette til en av de alvorligste ulykkene i norsk sivil luftfart (2021).
Eksterne lenker
Sagnet om Nordlandsfjellene
Kerron Stewart
Kerron Stewart (født 16. april 1984 i Kingston, Jamaica) er en jamaicansk friidrettsutøver (sprinter).
Hun fikk sitt gjennombrudd i ungdoms-VM i 2001 der hun tok sølv på 100 meter. Året etter endte hun på fjerdeplass i junior-VM på hjemmebane i Kingston. Hun deltok også i VM 2007 i Osaka, der gikk hun til finalen på 100 meter og ble nummer sju. Hun var også med på stafettlaget på 4 x 100 meter som tok sølvmedaljene, bare slått av USA.
Hun tok også to medaljer i OL 2008 i Beijing: sølv på 100 meter med tiden 11,06 og bronse på 200 meter med 22,00.
I Golden League-stevnet i Roma 10. juli 2009 løp hun 100 meter på 10,75. Det var den raskeste tiden siden Marion Jones noterte samme tid i 2000. Etter å ha vunnet fire strake seirer i Golden League 2009, var hun blant de heteste favorittene til gullet på 100 meter i VM 2009. Men der holdt hennes 10,75 bare til sølv, lagvenninnen Shelly-Ann Fraser var to hundredeler raskere og vant på 10,73.
Xinyu
Xinyu (kinesisk: 新余市, Xīnyú Shì）er et byprefektur i provinsen Jiangxi, på 3 178 km² og med ca. 1,4 millioner innbyggere. Byen ligger ved ei vestlig sideelv til vassdraget Gan Jiang, som igjen munner ut østover i Chang Jian. I denne byen ligger Xinyu kullkraftverk.
Historie
Xinyu har en lang historie. Det ble opprettet som fylke i 267 i de tre rikers tid.
Administrative enheter
Xinyu består av ett bydistrikt og ett fylke:
Modal skala
Modus (fra det latinske modus) er et uttrykk benyttet i vestlig musikkteoritradisjoner med tre forskjellige definisjoner:
I musikk er en skala en ordnet rekke intervaller som sammen med tonearten avgjør hvilke toner som brukes.
Modal skala er en betegnelse man bruker kun om noen bestemte diatone skalaer. Modale skalaer, også kalt kirketonearter er diatoniske skalaer; blant de modale skalaene finnes skalaer som svarer til durskalaen og mollskalaen.
Begrepet modal skala blir allment forstått som jonisk, dorisk, frygisk, etc skala. Det er dog mulig å bruke det på enhver tenkelig skala; antallet modale skalaer er lik antallet toner i skalaen: en skala fra første trinn til oktaven, en skala fra andre trinn til andre trinn over oktaven, for hvert trinn i skalaen.
«Modal skala» og «Kirketoneart»
Begrepene modal skala og kirketoneart har forandret seg en del siden antikken, delvis på grunn av misforståtte tekster.
Kjennetegn
Jonisk, lydisk og miksolydisk har stor ters, og har således durpreg. De øvrige har liten ters, noe som fører til et mollpreg.
De ulike skalaene og deres egenart
Rent praktisk kan kirketoneartene betraktes som skalaer med de samme intervallene som durskalaen, men med ulik tonika. En jonisk skala har samme toner som en durskala; i C: C, D, E, F, G, A, H, C. Dersom man spiller de samme tonene i samme rekkefølge, men begynner på andre trinn (D) får man en dorisk skala i D: D, E, F, G, A, H, C, D. Videre får man en frygisk skala i E hvis man spiller de samme tonene fra E til E, også videre.
Jonisk skala
Jonisk skala kan spilles på bare de hvite tangentene på et piano med tona C som tonika. Tonevis oppover blir dette: C – D – E – F – G – A – H – C.
Det som gjør jonisk skala forskjellig fra durskalaen, er akkordene som brukes. Akkordene innenfor jonisk skala er mer «svevende» enn durskalaen. Noe som for eksempel brukes mye mer i en jonisk skala enn i dagens durskala, er omvendingen subdominant → tonika. Dette brukes ikke så mye i dagens dur, fordi denne omvendingen lager et svevende forhold til tonika. I dagens durskala er dominant → tonika en mer brukt omvending, og den skaper en sterk tiltrekning til tonika i motsetning til subdominant → tonika.
Dorisk skala
Dorisk skala kan spilles på bare de hvite tangentene på et piano med tona D som tonika. Tonevis oppover blir dette: D – E – F – G – A – H – C – D. I forhold til vanlig moll vil dorisk ha en stor sekst.
C Dorisk: C - D - Eb - F - G - A - Hb - C            R1  S2  L3   R4  R5  S6  L7   R8
Frygisk skala
Frygisk skala kan spilles på bare de hvite tangentene på et piano med tona E som tonika. Tonevis oppover blir dette: E – F – G – A – H – C – D – E. I forhold til vanlig moll vil Frygisk ha en liten sekund.
C frygisk: C - Db - Eb - F - G - Ab - Hb - C            R1  L2   L3   R4  R5  L6   L7  R8
Lydisk skala
Lydisk skala kan spilles på bare de hvite tangentene på et piano med tona F som tonika. Tonevis oppover blir dette: F – G – A – H – C – D – E – F. I forhold til Vanlig dur vil Lydisk ha e forstørret kvart.
C Lydisk: C - D - E - F# - G - A - H - C           R1  S2  S3  Fs4  R5  S6  S7  R8
Miksolydisk skala
Miksolydisk skala kan spilles på bare de hvite tangentene på et piano med tona G som tonika. Tonevis oppover blir dette: G – A – H – C – D – E – F – G. I forhold til vanlig dur vil mixolydisk ha en liten septim.
C Mixolydisk: C - D - E - F - G - A - Hb - C               R1  S2  S3  R4  R5  S6  L7   R8
Lokrisk skala
Lokrisk skala kan spilles på bare de hvite tangentene på et piano med tona H som tonika. Tonevis oppover blir dette: H – C – D – E – F – G – A – H. I forhold til vanlig moll(Eolisk) vil Lokrisk ha lite sekund og forminsket kvint.
C Lokrisk: C - Db - Eb - F - Gb - Ab - Hb - C            R1  L2   L3   R4  Fm5  L6   L7   R8
Simba SC
Simba Sports Club er en tanzaniansk fotballklubb fra Dar-es-Salaam. Simba SC spiller hjemmekampene på Benjamin Mkapa National Stadium, alternativt Uhuru Stadium. Simba SC regnes for å være en av de to største fotballagene i Tanzania, og er rivaliserende klubb til Young Africans. Klubben har hatt flere navn opp gjennom tidene. Da klubben ble stiftet i 1936, het den Queens, men har senere båret navnene Eagles og Dar Sunderland, før klubben i 1971 byttet til sitt nåværende navn. Simba er swahili for løve.
Meritter
Simba SC har vunnet toppserien i Tanzania 18 ganger, hjemmeværende cup tre ganger, Kagame Interclub Cup (tidligere CECAFA Club Cup) seks ganger, og har som eneste lag i Tanzania spilt finale i CAF-cupen.
Happy Birthday To You
«Happy Birthday to You» er en sang på engelsk som synges til fødselsdager. Melodien ble skrevet i 1893 av de amerikanske søstrene og lærerinnene Patty Hill og Mildred Hill fra Florida. De arbeidet i Louisville i Kentucky, og deres skoleklasse sang sangen i klasserommet som morgenhilsen, og sangens tekst lød da «Good Morning to All».
Copyright på versjonen «Happy Birthday to You» ble tatt i 1935 av Preston Ware Orem og opphører formodentlig i 2030 i USA og i 2016 i Norge. Til jul synges iblant en versjon med tittel «Merry Christmas to You».
«Happy Birthday to You» er en av de tre mest sungne sanger på engelsk, sammen med «Auld Lang Syne» og «For He's a Jolly Good Fellow». «Happy Birthday to You» er blitt oversatt til flere språk, men synges mange steder uansett på engelsk, selv der det er et fremmedspråk.
Hiranand Sastri
Hiranand Sastri (1878–1946) var en indisk arkeolog og medlem av Archaeological Survey of India som var involvert i utgravningen av tallrike funnsteder, deriblant Nalanda, og Sankissa. Hans sønn var dikteren og forfatteren Agyeya.
Film (andre betydninger)
Film kan vise til:
Rødlig flatfly
Rødlig flatfly (Conistra erythrocephala) er en sommerfugl som tilhører familien nattfly (Noctuidae). Den finnes på langs kysten vest til Kristiansand i Norge.
Utseende
Et middelsstort (vingespenn 35–40 mm), kraftig bygd, brunlig nattfly med noe flat kropp. Den ligner mye på variabelt flatfly (Conistra vaccinii), men kan greit skilles fra denne på størrelsen. Forvingen har buet ytterkant og er gråbrun eller rødbrun. Nyre- og ringmerkene er tydelige, nyremerket har svarte flekker i nedre del. Ellers er vingetegningene vanligvis diffuse. Bakvingen er grå.
Levevis
Denne arten er knyttet til eikeskog. Larvene lever som unge på knopper av eik, av og til også andre løvtrær, senere kryper de ned på bakken og fullfører utviklingen på lave urter. De voksne sommerfuglene flyr om natten i september – oktober før de overvintrer og fly igjen i mars – mai.
Utbredelse
Arten finnes i Nord-Afrika og i Europa, bortsett fra de nordligste delene, østover til Ural og Kaukasus. I Norge finnes den på Sørlandet vestover til Kristiansand og på Østlandet nordover til Ås i Akershus.
Blake Lively
Blake Lively (født 25. august 1987 i Los Angeles, USA) er en amerikansk skuespillerinne. Hun er kanskje mest kjent for sine roller i The Sisterhood of the Traveling Pants og Serena van der Woodsen i Gossip Girl. Begge er basert på bøker. Hun er også med i Accepted.
Privatliv
Lively har vært sammen med blant annet Penn Bagdley og Leonardo DiCaprio. Da Lively spilte mot Ryan Reynolds i filmen Green Lantern, oppsto det en romanse mellom dem, og i september 2012 giftet de seg. Reynolds var tidligere gift med Scarlett Johansson.
Det demokratiske parti (USA)
Det demokratiske parti (engelsk: Democratic Party) er et amerikansk politisk parti, og ett av landets to dominerende politiske partier sammen med Det republikanske parti. Partiets medlemmer kalles ofte «demokrater». Det demokratiske parti er fundert på amerikansk liberalisme, og partiets sosialliberale og progressive politikk plasserer det til venstre i det amerikanske politiske spekteret. Partiet er det eldste vedvarende i USA, og er verdens eldste parti som sådan. Partiet omtales ofte som et «catch all»-parti som søker å appellere til et bredt spekter av velgerne med tilhørighet i det politiske sentrum og på venstresiden.
Joe Biden er den 16. demokraten som er president i USA. Det demokratiske parti er i flertall i Representantenes hus, men i mindretall i Senatet. Partiet er også i mindretall – samlet sett – i delstatenes forsamlinger og guvernørembeder.
Historie og idéutvikling
Partiets røtter kan spores tilbake til antiføderalistene, deriblant Thomas Jefferson og hans meningsfeller, i 1790-årene. Etter den amerikanske revolusjon ville antiføderalistene begrense den føderale makten og verne om delstatenes selvstyre, især gjennom motstand mot en sentralbank, hvilket var en av Whigpartiets hovedsaker. Jefferson var i 1792 en av grunnleggerne av Det demokratisk-republikanske parti. Etter fraksjoneringer og splittelser ble de samme kreftene i stor grad forent som Det demokratiske parti, slik det finnes i dag, etter Andrew Jacksons valgseier i 1828, og han regnes derfor som partiets første president.
Jacksons motstandere kalte ham i 1828 en jackass, som har to betydninger, «kronidiot» eller «esel». For å nøytralisere motstanderne ble eselet gjort til symbol for hans valgkamp, og det er fremdeles partiets uoffisielle maskot.
Fra og med den amerikanske borgerkrigen kom demokratene til å bli forbundet med sin dominans i Sørstatene og støtte til slaveriet. Til tross for at partiet var splittet i spørsmålet, bidro dette til at republikanerne ble det største partiet frem til den store depresjonen. Demokratene tenderte også til å være mer frihandelsvennlige enn republikanerne. President Jefferson Davis i Amerikas konfødererte stater var demokrat, og under borgerkrigen fantes det også i Nordstatene såkalte copperheads, som ønsket å slutte umiddelbar fred med konføderasjonen.
Grover Cleveland og «bourbondemokratene» motsatte seg statlig inngripen i sosiale og økonomiske spørsmål, en epoke som imidlertid døde ut ved innlemmelsen av det sosialreformistiske Populistpartiet under William Jennings Bryan. Bryan, som kombinerte en populistisk sosialreformisme med konservatisme i kulturspørsmål, var tapende presidentkandidat i 1896, 1900 og 1908. Etter splittelsen i Det republikanske parti i 1912 orienterte Det demokratiske parti seg mot venstresiden i forhold til republikanerne i amerikansk politikk, særlig i økonomisk politikk, og libertarianisme i sosiale spørsmål.
Demokratene talte for en mer aktiv utenrikspolitikk under Woodrow Wilson, som støttet USAs deltagelse i første verdenskrig og innførte den for republikanerne forhatte rasesegregeringen på føderalt nivå. John W. Davis i 1924 kom til å bli demokratenes siste konservative presidentkandidat fra Sørstatene. Den sosialreformistiske profilen ble forsterket med Franklin D. Roosevelt og «New Deal» i 1930-årene. Myndighetenes aktive rolle i økonomien har ligget til grunn for mye av den senere demokratiske politikken. Med Roosevelt tok Det demokratiske parti tilbake rollen som USAs største parti, og denne epoken nådde ikke sin slutt før Ronald Reagan ble valgt til president i 1980. I mellomtiden rådet sterk uenighet i spørsmålene om rasesegregering og føderalisme, hvilket førte til at demokrater i Sørstatene dannet Dixiekratene og American Independent Party i henholdsvis 1948 og 1968, da de også stilte med egne presidentkandidater. Mange av de konservative demokratene i Sørstatene gikk etterhvert over til Det republikanske parti, mens de liberale demokratene i nord gjorde seg stadig mer gjeldende, og partiets tyngdepunkt flyttet seg til New England. Derfor søkte også mange progressive republikanere i nord og i California til Det demokratiske parti. Lyndon B. Johnsons program «Great Society» førte til at rasesegregeringen ble opphevet i 1964.
Med Bill Clinton ble republikanernes tolvårige dominans i Reagan-æraen avsluttet. Clinton nøt stor popularitet, i det minste før Lewinsky-skandalen i 1998, mye på grunn av den økonomiske oppgangen i hans presidentperiode. Etter åtte år med George W. Bush som president ble demokraten Barack Obama i 2008 valgt til USAs første afroamerikanske president. Det demokratiske parti har de senere årene hatt en sterk stilling blant akademikere, arbeiderklassen, ungdom og de etniske minoritetene.
Finansiering
Center of Public Integrity rapporterte i 2005 at lobbyister i USA hadde brukt nesten 13 milliarder dollar siden 1998 på å påvirke medlemmer av Kongressen. Partiene i USA henter betydelig finansiering fra private selskaper, utover den finansieringen som tilfaller kandidater i valgkampsammenheng.
Bidrag til de såkalte Political Action Committees registreres av Centre for Responsive Politics, og i den offentlig tilgjengelige bidragsrunden fra 2004 var dette de største giverne til Det demokratiske partis Political Action Committee:
Ved presidentvalget i 2012 samlet Det demokratiske parti inn ca. 932 millioner dollar, og Det republikanske parti ca. 882 millioner dollar til kampanjene for henholdsvis Barack Obama og Mitt Romney. På den andre side samlet pro-Romney-PACs inn mer penger enn de PAC-komiteene som støttet Obamas kampanje.
Relics
Relics er et samlealbum fra det britiske rockebandet Pink Floyd.
Albumet ble gitt ut 14. mai 1971 i Storbritannia og 15. juli samme år i USA. Utgivelsen ble gjort etter den store suksessen med albumet Atom Heart Mother, som lenge lå på 1.-plass på britiske lister. Albumet inneholder sanger fra perioden 1967–69. 5 spor på albumet var tidligere bare utgitt på singler, to ble hentet fra debutalbumet The Piper at the Gates of Dawn, én fra A Saucerful of Secrets, og to fra More. Albumet inneholder også en «ny» sang, «Biding My Time», som ble spilt inn i 1969 som del av stykket The Man and the Journey, men som ikke tidligere var utgitt.
Bjerke Travbane
Travbanen var den første som kunne tilby totalisatorspill på hest i Norge. Etter at Stortinget åpnet for denne muligheten i 1927 gjennom Totalisatorloven, fikk travsporten inntekter som kunne holde sporten i live. Travbanen eies av Det Norske Travselskap (grunnlagt 1875) gjennom eiendomselskapet Bjerke Travbane Eiendom AS.
Før i tiden ble det også holdt bil- og motorsykkelløp på banen.
På det meste hadde travbanen en tomt på vel 500 mål. I dag er det 220 mål som brukes til travformål. Antall travhester oppstallet på banen varierer, men det kan stå opptil 200 hester på banen. Det er dermed det største treningsanlegg for hest i Norge.
Fast løpsdag på Bjerke er onsdag, lunsjtrav på torsdager og i tillegg flere søndager og lørdager. Store løpsdager er Oslo Grand Prix andre helg i juni, Norsk Travderby og Norsk Travkriterium andre helg i september. Antall løpsdager er ca. 100 per år.
Det tyske Neue Deutsche Härte-bandet Rammstein holdte konsert på travbanen 24. juli 2022. 60 000 publikummere var til stede, og ble med det største konserten i Norge med betalende publikum.
Howard Temin
Howard Martin Temin (født 10. desember 1934 i Philadelphia, Pennsylvania, død 9. februar 1994 i Madison, Dane County, Wisconsin) var en amerikansk genetiker og nobelprisvinner. I 1975 mottok han Nobelprisen i fysiologi eller medisin.
Han ble i 1974 tildelt Albert Lasker Basic Medical Research Award.
Push-to-talk
Push-to-talk (PTT, engelsk for «trykk for å snakke», også kalt nøklingsknapp eller sendeknapp) er en metode for å tillate samtaler over en kommunikasjonslinje med halv dupleks. Dette inkluderer toveis radio, hvor man holder inne en knapp for å sende, og slipper knappen for å motta. Det finnes også stemmestyrte brytere som automatisk aktiverer sending ved behov.
Knut Johannessen
Knut Johannessen (født 1944 i Oslo) er historiker, arkivar og heraldiker. Han er nå pensjonert assisterende direktør i Riksarkivet.
Johannessen har historie som hovedfag og var ansatt ved Norsk lokalhistorisk institutt før han i 1972 ble ansatt i Riksarkivet. Han ledet Riksarkivets eldre avdeling og hadde ansvar bl.a. for arkivene før 1814 og for heraldikk med bl.a. rådgivning til departementet om nye kommunevåpen
Liste over regioner med selvstyre
Liste over autonome regioner er en liste over autonome regioner sortert etter landet de tilhører.
Tanem
Tanem er et tettsted i Trondheim kommune i Trøndelag. Tettstedet har innbyggere per 1. januar, og ligger på vestsiden av Nidelva omtrent fire kilometer vest for tettstedet Klæbu.
Tettstedet Tanem har fått sitt navn etter de tre Tanemsgårdene, som ligger rett øst for Tanemskrysset, på vegen mot Klæbu sentrum. Dette er blant de eldste gårdene i Klæbu, og rett bak, eller nord for gårdene ligger Tanemsåsen, hvor den gamle bygdaborgen Tanemsborgen ligger.
På tettstedet ligger også en av Klæbus to barneskoler, Tanem skole.
Lars Løkke Rasmussens andre regjering
Lars Løkke Rasmussens andre regjering var Danmarks regjering fra 28. juni 2015 til 28. november 2016. Den var en mindretallsregjering utgått fra Venstre, ledet av Lars Løkke Rasmussen, og avløste Helle Thorning-Schmidts andre regjering etter dronningerunder i kjølvannet av folketingsvalget 2015. I 2016 ble regjeringens parlamentariske utvidet med Liberal Alliance og Det Konservative Folkeparti, og Lars Løkke Rasmussens tredje regjering ble dannet.
Tommy Craig
Thomas «Tommy» Craig (født 21. november 1950 i Glasgow) er en skotsk fotballtrener og tidligere spiller. Han var trener for den skotske klubben St. Mirren FC i første del av sesongen 2014-2015, fram til 9. desember 2014. Craig har hatt en 18 år lang karriere med mer enn 100 kamper som midtbanespiller for de engelske klubbene Sheffield Wednesday FC og Newcastle United FC. Mot slutten av spillerkarrieren ble han også trener og har arbeidet for klubber som Hibernian FC, Celtic, Aberdeen FC og Newcastle.
Pedipalp
Pedipalper betegner det andre paret av munn-ekstremiteter hos gruppen chelicerater, som omfatter edderkoppdyr, havedderkopper og dolkhaler, samt den utdødde gruppen sjøskorpioner. Pedipalpener er oftest lange og beinlignende, noen ganger nesten like lange som de egentlige beina lenger bak. Vanligvis har de primært en følerfunksjon, liksom antennene hos insekter. Hos skorpioner og mosskorpioner er pedipalpene utformet som kraftige klør og brukes til å gripe og rive i stykker byttedyr. Hos mosskorpionene har pedipalpene også giftkjertler, mens skorpionene bruker brodden på halespissen til dette. Også hos svepeskorpioner (Thelyphonida) er pedipalpene grove og klolignende.
The Settlers: Rise of an Empire
The Settlers: Rise of an Empire er det sjette spillet i The Settlers-serien. Det er et strategispill utviklet av Blue Byte og utgitt av Ubisoft, 25. september 2007 i USA, 28. september i Europa og 30. september i Australia.
Pedipalp
Hos hanner av edderkopper har pedipalpene fått en annen funksjon: de er blitt sekundære kjønnsorganer. Pedipalpen inneholder en blære for oppbevaring av sæd og en sprøytelignende struktur for å få denne inn i hunnene kjønnsåpning, epigynet. I tillegg ofte ulike hjelpestrukturer som kan bidra til å åpne hunnens kjønnsorganer, stimulere henne eller muligens også fjerne sæd plassert der av andre hanner. I tillegg bruker mange hann-edderkoppene pedipalpene som signalflagg, der de gjerne er i kontrastfarger relativt til resten av dyret.
The Settlers: Rise of an Empire
Gameplay
The Settlers: Rise of an Empire er et real-time 4X-spill. Det som kjennetegner et 4X-spill er; expansion (utbredelse), exploration (utforskning), exploitation (utnyttelse) og extermination (utryddelse). Spilleren styrer en bosetning hvor innbyggerne har forskjellige behov som må oppfylles for at de skal være fornøyde. Oppfylles de ikke, streiker innbyggerne.
Ressursene
Det er 10 forskjellige ressurstyper. Disse trenger du til å bygge bygninger og produsere varer:
All ressurs blir fraktet av innbyggerne selv til lageret. En bonde frakter kornet i en ryggsekk, en tralle eller med hest og kjerre, alt ettersom hvor høyt korngården er oppgradert.
Hver gang du starter et oppdrag begynner du med å eie et lager, en katedral og et slott.
Økonomi
Du trenger gull til å oppgradere bygninger, kjøpe varer og ressurser, ansette skuespillere og utvide landområdet. Gull er også nødvendig for å verve soldater.
Skatteinnsamlere rir gjennom byen og samler gull fra alle produseringsbygninger som har inntekt. Du kan velge skattekursen i borgen.
Et enkelt, men lite ærefullt alternativ, er å rane andre landsbyers handelsvogner.
Områder
I The Settlers – Rise of an Empire finnes det fire forskjellige klimaer (fem i utvidelsespakken):
Ridderne
I hver bane får du velge en ridder. Hvis ridderen din dør i kamp vil han/hun etter en stund komme til syne fremfor borgen og være disponibel for ordre igjen. Du har seks forskjellige riddere å velge mellom. Hver av dem har to spesielle ferdigheter. Den passive ferdigheten (Passive skill) er alltid i bruk, mens den aktive ferdigheten (Active skill) derimot, kan kun brukes av og til og tar en bestemt tid å fornye.
Lady Alandra
Passiv ferdighet: Innsamlingen etter hver messe i Katedralen er større.
Aktiv ferdighet: Alandra kan kurere syke innbyggere som er nær henne.
Lord Marcus
Passiv ferdighet: Å verve sverdmenn og buemenn koster mindre.
Aktiv ferdighet: Marcus kan dele ut fakkler til tropper nær ham så de kan få ny ammunisjon til å angripe bygninger.
Lord Elias
Passiv ferdighet: Inntekten fra handelsvarer er høyere.
Aktiv ferdighet: Elias kan forsyne sultne innbyggere nær ham med mat.
Lord Thordal
Passiv ferdighet: Innbyggere har en større sjanse for å møte en framtidig ektefelle på festivaler.
Aktiv ferdighet: Thordal kan underholde innbyggere nær ham med sangstemmen hans.
Lord Hakim
Passiv ferdighet: Takket være Hakims kunnskap, koster det mindre å oppgradere bygninger.
Aktiv ferdighet: Hakim kan overtale en fiendtlig bataljon nær ham til å kjempe for ham.
Lady Kestral
Passiv ferdighet: Skatteinnsamlere samler inn mer gull uten negativ virkning.
Aktiv ferdighet: Kestral kan plundre inntekten til en bygning uten at noen merker det.
Spesielle bygninger
Det er tre spesielle bygninger i byen din helt fra begynnelsen. Hvis du oppgraderer disse bygningene kan du bevilge nye titler til ridderen din (samt noen andre oppgaver). Hvis noen av disse bygningene blir ødelagt, vil ryktet ditt (reputation) gå ned til null og du taper spillet.
Borgen
Borgen har følgende funksjoner:
Soldater
The Settlers – Rise of an Empire handler ikke først og fremst om krigføring, men du trenger soldater til å beskytte deg mot angrep. Sverdmenn og buemenn er de soldatene du kan bruke.
Soldater er gruppert i bataljoner som kan inneholde opptil seks menn av en type. Maksimum antall av soldater som kan verves er bestemt av oppgraderingsnivået i borgen din. Hver gang borgen blir oppgradert, blir grensen på mengden av soldater høyere.
Du kan verve nye bataljoner i brakken din, eller legge til nye soldater (hvis du har mistet noen av soldatene i kamp).
Buemenn er bra å bruke på murene eller tårnene, fordi de gjør mer skade på fienden hvis de er i en høyere posisjon.
For å angripe en bygning, trenger troppene fakler. Hvis alle faklene til en bataljon blir brukt opp, må du flytte dem i nærheten av en «barracks» eller en «outpost» for å få nye fakler.
Effekten til troppene dine er bestemt av ryktet ditt (city reputation). Jo bedre den er, jo mer skade gjør soldatene.
Utvidelsespakke
En utvidelse til spillet; The Settlers: Rise of en Empire – The Eastern Realm ble utgitt 18. april 2008 i Europa. Her er det lagt til en ny klimasone; den tropiske sonen. Denne sonen har en monsun-sesong som hindrer at korn og fisk blir produsert.
Eksterne lenker
工人物語
Feøy skole
Feøy skole er en fådelt barneskole på Feøy i Karmøy kommune.
Skoleåret 2008/2009 har skolen 4 elever, og har bare ett klasserom. I tillegg har skolen kontor, datarom, kjøkken, gymsal og bibliotek.
Desember 2009 vedtok kommunestyret i Karmøy at Feøy skole skal legges ned. Fremskrittspartiet vil levere inn en anke til Fylkesmannen da partiet mener det er gjort saksbehandlingsfeil i prosessen.
Halle Berry
Bakgrunn
Berry var med i flere skjønnhetskonkurranser i 1980-årene. Hun vant Miss Teen All American i 1985 og Miss Ohio USA i 1986. Berry var den første afroamerikanske deltakeren i Miss World i 1986, hvor hun havnet på sjetteplass.
Skuespiller
I 1989 spilte hun rollen som Emily Franklin i de kortlivede TV-serien Living Dolls. Gjennombruddet som skuespiller kom med filmen Jungle Fever, der Berry spilte rollen som rusmiddelavhengige Vivian. Hennes første hovedrolle var i 1991 med filmen Strictly Business.
I 1992 spilte Berry en karrierekvinne som faller for Eddie Murphys rollefigur i den romantiske komedien Boomerang. Året etter fikk hun stor oppmerksomhet med miniserien Alex Haley's Queen, basert på en bok av Alex Haley. Berry spilte en tidligere rusmiddelavhengig mor som slet med å gjenvinne foreldreretten til sin sønn i filmen Losing Isaiah fra 1995. Hun vant flere priser for rolletolkningen sin, deriblant en Emmy og en Golden Globe. Berry portretterte den muterte superhelten Storm i filmatiseringen av tegneserien X-Men (2000) og dens oppfølgere, X-Men 2 (2003) og X-Men: The Last Stand (2006).
I 2007 ble Berry tildelt en stjerne på Hollywood Walk of Fame for sine mange bidrag til filmindustrien. Stjernen ligger ved 6801 Hollywood Boulevard.
Privatliv
Berry giftet seg med tidligere baseballspilleren David Justice 1. januar 1993. Paret separerte seg i 1996, og skilsmissen ble fullført i 1997. Berry giftet seg med Eric Benét 24. januar 2001. Mens hun var gift med Benet, adopterte de datteren India. Skilsmissen ble fullført i januar 2005. Berry har hatt et forhold med den franske skuespilleren Olivier Martinez siden 2010. De giftet seg i 2013.
Miguel Giubergia
Miguel Ángel Giubergia (født 17. april 1953 i San Antonio i provinsen Jujuy i Argentina., død 8. oktober 2020 i Palpalá) var en argentinsk politiker som satt i sitt landsnasjonale deputertkammer for partiet Unión Cívica Radical fra 1999 til 2011.
Ståle Økland
Han vokste opp på Bryne, Leverkusen og i Paris. Senere har han bosatt seg i Oslo. Han er eldste sønn av den tidligere fotballspilleren Arne Larsen Økland, og har tidligere vært varaordfører for Høyre i Time 2003–2005.
Miguel Giubergia
Liv og virke
Miguel Giubergia studerte juss ved Universidad Nacional de Córdoba og dro deretter tilbake til sin hjemprovins i det nordvestre hjørne av landet. I 1985 ble han medlem av Unión Cívica Radicals nasjonalkomité. I 1991 ble han innvalgt i Legislatura de la Provincia de Jujuy, ble gjenvalgt i 1995 og satt i den til han i 1999 ble innvalgt i Argentinas deputertkammer som representant fra provinsen Jujuy. Giubergia satt i deputertkammeret fra 10. desember 1999 til 10. desember 2011.
Giubergia var deretter provinsdirektør for Ente Nacional de Comunicaciones.
Han døde i en klinikk i Palpalá den 8. oktober 2020 av covid-19, i en alder av 67 år.
Verdenscupen i hurtigløp på skøyter 2020/21 – Verdenscup 2 – 3000 meter kvinner
Verdenscuprunde 2 av sesongen 2020/21 i hurtigløp på skøyter for kvinner på 3,000 meter i Thialf i Heerenveen, Nederland søndag den 31. januar 2021.
Distansen ble vunnet av russiske Natalja Voronina på 3.56,85(3) foran de to nederlandske løperne Antoinette de Jong på andreplass og Irene Schouten på tredjeplass. Gruppe B ble vunnet av norske Sofie Karoline Haugen på 4.07,71(7) foran hviterussiske Jekaterina Slujeva på andreplass og russiske Jelena Jeranina på tredjeplass.
Nouvelle Air Affaires Gabon
Nouvelle Air Affaires Gabon er et flyselskap basert i Gabon. flyselskapet opererer med charter- og frakteflyvninger. Flyselskapet har 108 ansatte.
Historie
Nouvelle Air Affaires Gabon ble grunnlagt i 1975 som Air Affaires Gabon, men gikk i 1996 konkurs og fusjonerte med Gabon Air Transport. Etter fusjonen byttet selskapet navn til Nouvelle Air Affaires Gabon.
Den 24. juli 2008 fikk flyselskapet forbud mot og fly i EU.
Benton County
Benton County er navnet på ni fylker i USA:
Leonora Carrington
Leonora Carrington (født 6. april 1917 i Clayton Green, South Lancaster, Lancashire, England, død 25. mai 2011 i Mexico by) var en maler som arbeidet med surrealistiske temaer. Hun var bosatt i en lang periode bosatt i Mexico by.
Hun gikk på skole i London, og flyttet med Max Ernst til Paris, og senere til syd-Frankrike. I 1939 ble Ernst satt i interneringsleir, mens hun ble psykiatrisk pasient etter et nervøst sammenbrudd i den britiske ambassaden i Madrid. Hun flyktet og startet på nytt i New York, og senere i Mexico. Temaer er gestaltet med dyr og drømmebilder. Hun har også skrevet fortellinger og en roman,The Hearing Trumpet, som er oversatt til norsk av Gunstein Bakke. Boka er utgitt på Samlaget i 2022 og har tittelen Høyreluren.
Fulko av Jerusalem
Fulko av Jerusalem (født mellom 1089 og 1092 i Anjou, død 13. november 1143 i Akko i Midtøsten), også kjent som Fulko den unge eller Fulko V av Anjou (navnet skrives også som Fulco, Foulques, Fulk), ble gjennom sitt ekteskap med Melisende, datter til Balduin II av Jerusalem, konge av Jerusalem fra 1131 og til sin død. Av byrd ble han dessuten greve av Anjou fra 1109 til 1129.
Greve av Anjou
Fulko var født en gang mellom 1089 og 1092 som sønn av greve Fulko IV av Anjou og Bertrade de Montfort. Hans mor hadde rømt fra greven og gjort seg skyldig i bigami da hun giftet seg med Filip I av Frankrike.
Korsfarer og konge
Ved 1127 var Fulko forberedt på å reise tilbake til Anjou da han mottok en ambassadør fra kong Baldwin II av Jerusalem. Baldwin II hadde ingen mannlig arving, men hadde allerede utsett sin datter Melisende til å etterfølge seg. Baldwin II ønsket å trygge sin datters arv ved å gifte henne til en mektig herre. Fulko var en rik korsfarer og en erfaren militær kommandant, foruten også enkemann. Hans erfaring i krig skulle vise seg verdifullt for et land ved en utrygg grense som alltid lå på kanten av krig.
Imidlertid satte Fulko seg høyere mål enn kun være ektefelle for en dronning; han ønsket å bli konge ved Melisendes side. Baldwin II aksepterte etter å ha reflektert over Fulkos formue og militære bedrifter. Fulko abdiserte sitt sete i Anjou til sin sønn Geoffery og dro til Jerusalem hvor han giftet seg med Melisende den 2. juni 1129. Senere trygget Baldwin II ytterligere Melisendes posisjon i kongedømmet ved å gjøre henne til eneverge for hennes sønn med Fulko, Baldwin III som ble født i 1130.
I 1131 styrte Fulko og Melisende Jerusalem i fellesskap da Baldwin II døde. Fra begynnelsen tok Fulko total kontroll over styringen og ekskluderte Melisende fullstendig. Han favoriserte landsmenn fra Anjou framfor den innfødte adelen. Andre korsfarerstater i nord fryktet at Fulko ville forsøke tvinge Jerusalems overhøyhet på dem slik Baldwin II hadde gjort, men Fulko var langt mindre mektig enn hans avdøde svigerfar, og de nordlige statene avviste hans autoritet. Melisendes søster Alice av Antiokia som var blitt sendt i landsforvisning av Baldwin II tok kontroll over Antiokia på nytt etter hennes fars død. Hun allierte seg med Pons av Tripoli og Joscelin II av Edessa for å forhindre Fulko fra å marsjere nordover i 1132. Fulko og Pons utkjempet et kortvarig slag før en fredsavtale ble inngått og Alice ble utvist igjen.
I Jerusalem opprørte Fulko av annengenerasjons kristne i Jerusalem som hadde vokst opp der siden det første korstoget. Disse innfødte fokuserte på Melisendes fetter, den populære Hugo eller Hugues II av Le Puiset, greve av Jaffa, som var hengiven lojal til dronningen. Fulko så på Hugues som en rival og det hjalp ikke at Hugues’ egen stesønn anklaget Fulko for manglende lojalitet. I 1134, med den hensikt å avsløre Hugues, anklaget Fulko ham for utroskap med Melisende. Hugues gjorde opprør i protest og sikret seg i Jaffa og allierte seg med muslimene i Ashkelon. Han greide å beseire den hæren som ble sendt mot ham av Fulko, men situasjonen kunne ikke opprettholdes. Patriarken blandet seg inn i konflikten, kanskje på bud fra Melisende, og Fulko gikk med på fred. Hugues ble forvist fra kongedømmet for tre år, en mild dom.
Karl Heinrich von Bötticher
Karl Heinrich von Bötticher (født 6. januar 1833 i Stettin, død 6. mars 1907 i Naumburg/Saale) var en tysk embedsmann og politiker.
Han hadde flere stillinger i den prøyssiske statsforvaltningen, bl.a. som overpresident i Østpreussen fra 1842 til 1848, landdrost (regjeringssjef) i provinsen Hannover fra 1872 til 1876, overpresident i Schleswig-Holstein mellom 1879 og 1880 og overpresident i provinsen Sachsen fra 1898 til 1906. Samtidig var han mellom 1880 og 1897 statssekretær i innenriksministeriet («innenriksminister»), og fra 1881 til 1897 Tysklands visekansler.
Karim Ziani
Karim Ziani (født 17. august 1982 i Sèvres) er en franskfødt algersk fotballspiller som spiller forsvar for den tyske Bundesliga-klubben VfL Wolfsburg. Han er tatt ut i s tropp til Fotball-VM i 2010.
Ziani har tidligere spilt for Troyes AC, FC Lorient, FC Sochaux-Montbéliard og Marseille.
Fulko av Jerusalem
Sikring av grensene
I 1137 ble Fulko beseiret i et slag i nærheten av Barin, men allierte seg med Mu'in ad-Din Unur, herskeren av Damaskus. Denne byen var også truet av Zengi. Fulko erobret festningen i Banias nord for Genesaretsjøen og sikret således den nordlige grensen.
Fulko styrket også kongedømmets sørlige grense. Hans undersått Paganus (også kalt Payen le Bouteiller) bygget festningen ved Karek sør for Dødehavet. Fulko hadde Blanche Garde, Ibelin og andre festninger bygget i sørvest for å utligne det egyptiske festningen i Ashkelon. Byen var en base for hvor de egyptiske fatimider sendte herjingstokter inn over kongedømmet Jerusalem. Fulko forsøkte å nøytralisere denne trusselen.
I 1137 og 1142 kom den bysantinske keiseren Johannes II Komnenos til Syria for å påtvinge bysantinsk overherredømme over korsfarerstatene. Keiseren ble ignorert av Fulko som avslo å møte ham i Jerusalem.
Død
I 1143 da kongen og dronningen var på feire i Akko ble Fulko drept i en jaktulykke. Hans hest snublet, falt og Fulkos hodeskalle ble klemt under salen, «og hans hjerne strømmet ut fra både ørene og neseåpningene», som Vilhelm av Tyr beskrev det.
Familie
I 1110 giftet Fulko seg med Ermengarde av Maine (død 1126), datter av Elias I av Maine. Deres fire barn var: